РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 8

от заседание на Комисия ”Професионална квалификация и 
информационни технологии”,
проведено на   22.03.2017 г.

Днес,  22.03.2017 г. /сряда/ от 10,30 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев 
                  ЧЛЕНОВЕ: Даниела Костова	          
                                                    Елка Атанасова 
Юлиана Колева 
        Галина Карагьозова 
        Мария Кузманова

На заседанието присъстваха експертните сътрудници към комисията: инж. Валери Михайлов – директор дирекция „ИТСС“, инж. Мирослава Чирпъкова – началник отдел „ИООСВ“, АВСС, Анелия Чомакова – гл. експерт дирекция „ИТСС“, инж. Светослав Неделчев – началник отдел „ИОВСС“, АВСС Юлиана Стойнева – младши експерт – юрисконсулт, отдел „ЮОДКВСС“, дирекция „Правна“, Елеонора Савова – началник отдел „СКС”.

1.ОТНОСНО: Провеждане на среща с Димитър Тончев – главен секретар на ВСС, съгласно решение на комисия “Професионална квалификация и информационни технологии” към Пленума на ВСС по протокол № 07/15.03.2017 г., т. 8.

	При разглеждане на т. 1 присъства Соня Найденова – Член на Комисия „Съдебна карта, натовареност и съдебна статистика”

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1. Изразява единодушно становище против трансформиране на заета щатна длъжност „старши експерт – статистически анализ” към дирекция „Информационни технологии и съдебна статистика” в АВСС, в длъжност „главен експерт - строителен инженер” към дирекция „Управление на собствеността на съдебната власт” и съкращаване на трансформираната длъжност от числеността на отдел „Статистически анализ и обработка на данни”, предвидено в доклад на главния секретар на ВСС от 23.02.2017 г.
1.2. Подкрепя становището на комисия „Съдебна карта, натовареност и съдебна статистика” относно укрепване капацитета на звено „Статистически анализ и обработка на данни” към дирекция „Информационни технологии и съдебна статистика” в АВСС.
1.3. Съгласно доклада на Димитър Тончев – главен секретар на ВСС, от дневния ред за заседание на Пленума на ВСС на 23.03.2016 г., комисията предлага при изготвянето на съдържанието на функционалния анализ на структурата и организацията на работа на ВСС, съобразен с промените в ЗСВ от 2016 г., да се съобрази с решение на Пленума на ВСС по протокол № 52/19.12.2013 г., с  доклада на Валери Михайлов – директор на дирекция „ИТСС” и Румен Митев – началник отдел „САОД”, доклада на Светослав Неделчев – началник отдел „ИОВСС“, с концепцията за електронно правосъдие, с пътната карта за изпълнение на концепцията за електронно правосъдие в РБ за периода 2014 – 2020 г. както и с проектните предложения по Оперативна програма  „Добро управление” в областта на информационните технологии – изграждане, развитие и поддръжка на Единната информационна система на съдилищата, Специализирана информационна система за мониторинг и анализ, Поетапно ресурсно обезпечаване на структурите в съдебната власт с необходимите технически средства и системен софтуер за реализиране на е-правосъдие и Доразвитие и централизиране на порталите в СП за достъп на граждани до информация, е-услуги и е-правосъдие и др. 

Предложението да се внесе за разглеждане в заседанието на Пленума на ВСС, което ще се проведе на 23.03.2017 г., към т. 30 от дневния ред.

2.ОТНОСНО: Искане от председателя на Районен съд гр. Девин за осигуряване на средства за закупуване на 1 бр. сървър.

Искането е за подмяна на дефектирал сървър.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. Искането от председателя на Районен съд гр. Девин за осигуряване на средства за закупуване на 1 бр. сървър на стойност 3586.00 лв. с ДДС е целесъобразно. 
2.2. Изпраща решението на комисия „Бюджет и финанси” на Пленума на ВСС, по компетентност.

 3.ОТНОСНО: Искане от председателя на Районен съд гр. Пловдив за осигуряване на средства за закупуване на 5 бр. компютърни конфигурации.

Искането е за подмяна на 3 бр. дефектирали компютърни конфигурации и 2 бр. морално остарели, които работят с изключително натоварване.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

3.1. Искането от председателя на Районен съд гр. Пловдив за осигуряване на средства за закупуване на 5 бр. компютърни конфигурации на обща стойност 3996.00 лв. с ДДС е целесъобразно. 
3.2. Изпраща решението на комисия „Бюджет и финанси” на Пленума на ВСС, по компетентност.

4.ОТНОСНО: Писмо от председателя на Окръжен съд гр. Стара Загора  относно електронен /безхартиен/ обмен на дела и данни между съдилищата.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

4.1. Да се изпрати писмото от председателя на Окръжен съд гр. Стара Загора  относно електронен /безхартиен/ обмен на дела и данни между съдилищата на „Декстро Груп” ООД – разработчик на софтуера, за предприемане на действия съгласно сключените, в изпълнение на решение на ВСС по протокол № 21/22.05.2014 г., договори за поддръжка.

5.ОТНОСНО: Писмо от Национален институт на правосъдието относно повишаване ефективността на взаимодействието между НИП и Висшия съдебен съвет.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Няма законово основание за предоставяне на материалите за заседанията на комисията на директора на НИП.
5.2. Да се уведоми Миглена Тачева – директора на НИП, за решението на комисията.

6.ОТНОСНО: Покана от Център за обучение на адвокати „Кръстю Цончев” за участие в Едногодишно продължаващо задълбочено обучение по право на ЕС в периода март-декември 2017 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

6.1. Възлага на експертите на дирекция „ИТСС” да публикуват поканата от Център за обучение на адвокати „Кръстю Цончев” за участие в Едногодишно продължаващо задълбочено обучение по право на ЕС в периода март-декември 2017 г. на интернет страницата на ВСС, в раздел съобщения.

7.ОТНОСНО: Искане от председателя на Административен съд гр. Хасково за осигуряване на средства за закупуване на автономен цифров рекордер.

Искането е за подмяна на част от звукозаписваща система, поради дефекти и често блокиране на системата по време на заседания.
	
КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

7.1. Искането от председателя на Административен съд гр. Хасково за осигуряване на средства за закупуване на автономен цифров рекордер на стойност 1158.00 лв. с ДДС е целесъобразно. 
7.2. Изпраща решението на комисия „Бюджет и финанси” на Пленума на ВСС, по компетентност.

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ